*NACRT*

*Na osnovu člana 7. Zakona o budžetima u Federaciji Bosne i Hercegovne („Službene novine Federacije BiH“, broj 102/13, 9/14, 13/14, 8/15, 91/15, 102/15 i 104/16) i člana 13. Zakona o principima lokalne samouprave u Federaciji Bosne i Hercegovine („Službene novine Federacije BiH“, broj 49/06 i 51/19) Općinsko vijeće Doboj Istok, na \_\_\_\_\_\_\_\_\_ redovnoj sjednici održanoj dana \_\_\_\_.2018. godine, d o n o s i:*

***O D L U K U***

***o izvršenju Budžeta Općine Doboj Istok za 2019. godinu***

***I OPĆE ODREDBE***

***Član 1.***

***(Predmet)***

 *Ovom Odlukom uređuje se struktura prihoda i primitaka, rashoda i izdataka Budžeta Općine Doboj Istok za 2019. godinu (u daljem tekstu: Budžet), njegovo izvršavanje, prioriteti, plaćanja, obim zaduživanja i garancije, upravljanje javnim dugom, prava i obaveze korisnika budžetskih sredstava, ovlaštenja Općinskog načelnika, općinskih službi za upravu****,*** *kao i druga pitanja o izvršavanju Budžeta za tekuću godinu.*

***Član 2.***

***(Pojam)***

 *Budžet je procjena godišnjih prihoda i primitaka te utvrđenih iznosa izdataka i drugih plaćanja Općine, kojeg donosi Općinsko vijeće.*

 *Budžet se odnosi na fiskalnu 2019. godinu, koja počinje 1. januara, a završava 31. decembra 2019. godine.*

***Član 3.***

***(Struktura Budžeta)***

1. *Budžet se sastoji od općeg i posebnog dijela.*
2. *Opći dio Budžeta se sastoji od računa prihoda i rashoda.*
3. *Posebni dio Budžeta se sastoji od plana rashoda i izdataka budžetskih korisnika raspoređenih u tekuće i kapitalne izdatke za tekuću budžetsku godinu.*

***Član 4.***

***(Budžetski korisnici)***

 *Budžetski korisnici su općinske službe za upravu.*

***Član 5.***

***(Evidencije)***

*Transakcije svih prihoda i izdataka i poslovne aktivnosti iz Budžeta evidentiraju se u skladu sa Federalnim propisima i na osnovu njih donesenim propisima Tuzlanskog kantona (u daljem tekstu: Kanton) i Općine, a iste se evidentiraju u dnevniku transakcija, glavnoj knjizi i pomoćnim knjigama.*

***Član 6.***

***(Uplata prihoda)***

*(1) Svi javni prihodi i primici Budžeta, uključujući i prihode koje korisnici Budžeta ostvaruju obavljanjem osnovne djelatnosti po posebnim propisima, uplaćuju se na depozitni račun općine Doboj Istok i iskazuju po izvorima iz kojih potiču.*

*(2) Prihodi ostvareni po osnovu Zakona o zaštiti i spašavanju ljudi i materijalnih dobara od prirodnih i drugih nesreća („Službene novine Federacije BiH“, broj 29/03, 22/06 i 43/10) evidentiraju se na posebnom transakcijskom računu i koriste se u skladu s Odlukom o uslovima i načinu korištenja sredstava po osnovu posebne naknade za zaštitu od prirodnih i drugih nesreća („Službene novine Federacije BiH“., broj 4/12 i 80/13).*

*(3) Prihodi ostvareni po osnovu naknade za izgradnju skloništa u skladu sa Zakonom o zaštiti i spašavanju FBiH („Službene novine Federacije BiH“, broj 39/03, 22/06 i 43/10) evidentiraju se na posebnom transakcijskom računu.*

***II IZVRŠAVANJE BUDŽETA***

***Član 7.***

***(Sredstva za budžetske korisnike)***

*(1) Sredstva budžeta se koriste za finansiranje izdataka iz nadležnosti općinskih službi za upravu i ostalih čije je finansiranje iz Budžeta predviđeno posebnim propisima.*

*(2) Sredstva iz Budžeta se osiguravaju budžetskim korisnicima koji su u posebnom dijelu Budžeta određeni za nosioce sredstava na pojedinim pozicijama.*

*(3) Korisnici koriste budžetska sredstva samo za namjene koje su određene Budžetom i to da visine utvrđene u njegovom posebnom dijelu.*

***Član 8.***

***(Neplanirana namjenska sredstva budžetskih korisnika)***

*(1) Donacije, grantovi i namjenski transferi uplaćeni na depozitni račun općine Doboj Istok, a koji nisu planirani u Budžetu općine Doboj istok, usmjeravaju se u Budžet za fiskalnu godinu na osnovu odluke Općinskog načelnika, na prijedlog Službe za poduzetništvo i financije a u skladu sa zahtjevom nadležnog budžetskog korisnika.*

***Član 9.***

***(Odgovornost za prikupljanje prihoda)***

*(1) Budžetski korisnici su odgovorni za potpuno i pravovremeno prikupljanje i uplaćivanje na depozitni račun općine Doboj Istok prihoda Budžeta, namjenskih sredstava i vlastitih prihoda iz svoje nadležnosti.*

*(2) Budžetski korisnici su odgovorni za zakonitost, svrsishodnost, efikasnost i ekonomičnost raspolaganja budžetskim sredstvima.*

***Član 10.***

***(Operativni budžet)***

*(1) Budžet se izvršava na temelju tromjesečnih planova raspoloživih budžetskih sredstava na prijedlog Službe za poduzetništvo i finansije a na osnovu dinamike priliva sredstva u Budžetu.*

*(2) Budžetski korisnici pripremaju i podnose prijedloge operativnih budžeta Službi za poduzetništvo i finansije.*

*(3) Prijedlozi operativnih budžeta obuhvataju rashode za tri mjeseca, iskazane na mjesečnom nivou.*

*(4) Služba za poduzetništvo i financije izvještava korisnike o odobrenim operativnim budžetima.*

*(5) Rashodi svakog korisnika ne mogu prelaziti iznose budžetskih sredstava utvrđenih u operativnom budžetu.*

***Član 11.***

***(Prioriteti izvršavanja Budžeta)***

*Budžet se izvršava u skladu sa njegovim likvidnim mogućnostima po slijedećim prioritetima:*

1. *Otplata duga i kamata*
2. *Plaće i naknade zaposlenih*
3. *Plaćanje obaveza po sudskim presudama*
4. *Naknade za rad u Općinskom vijeću i radnim tijelima Općinskog vijeća*
5. *Grantovi za jednokratne pomoći u oblasti socijalne i boračko invalidske zaštite*
6. *Materijalni i drugi troškovi neophodni za rad općinskih službi za upravu*
7. *Tekući grantovi JU Centru za socijalni rad Doboj Istok i JU za predškolski odgoj i obrazovanje „Dječija radost“ Doboj Istok*
8. *Tekući izdaci za komunalnu infrastrukturu*
9. *Kapitalni izdaci za komunalnu infrastrukturu*
10. *Ostalo*

***Član 12.***

***(Javne nabavke)***

*(1) Postupak nabavke roba, usluga i ustupanje radova mora se obavljati u skladu sa Zakonom o javnim nabavkama BiH („Službeni glasnik BiH“, broj 39/14).*

***Član 13.***

***(Tekuća rezerva)***

 *(1) Hitni i nepredviđeni izdaci koji se pojave u toku budžetske godine podmiruju se iz sredstava Tekuće rezerve utvrđene u Budžetu.*

 *(2) O korištenju sredstava Tekuće rezerve odlučuje Općinski načelnik na prijedlog nadležne službe.*

 *(3) Budžetsko izdvajanje za Tekuću rezervu ne smiju preći 3 % ukupnih prihoda, isključujući primitke.*

 *(4) Ako se tokom godine, na osnovu zakona ili drugih propisa poveća nadležnost korisnika, što zahtijeva povećana sredstva ili se osnuje novi korisnik, sredstva za njegove troškove mogu se osigurati iz Tekuće rezerve Budžeta, a odobrava ih Općinski načelnik.*

 *(5) Ako se tokom godine, na osnovu zakona ili drugih propisa umanji nadležnost korisnika, što zahtijeva smanjena sredstava ili se korisnik ukine, neutrošena sredstva za njegove troškove prenose se u Tekuću rezervu Budžeta ili na korisnika koji preuzme njegove poslove.*

 *(6) Služba za poduzetništvo i finansije je obavezna tromjesečno izvještavati Općinskog načelnika o korištenju sredstava Tekuće rezerve.*

 *(7) Općinski načelnik polugodišnje izvještava Općinsko vijeće o korištenju sredstava Tekuće rezerve.*

***Član 14.***

***(Preraspodjela sredstava)***

*(1) Općinski načelnik može, na prijedlog budžetskog korisnika, donijeti odluku o prestrukturiranju rashoda u okviru ukupnog iznosa odobrenog za budžetskog korisnika a najviše do 10% ukupno odobrenih rashoda za budžetskog korisnika.*

*(2) U okviru odobrenog budžeta, preraspodjela sredstava iznimno je dozvoljena između budžetskih korisnika.*

*(3) O preraspodjeli iz prethodnog stava odlučuje Općinski načelnik, na prijedlog Službe za poduzetništvo i finansije.*

***Član 15.***

***(Povrat više ili pogrešno uplaćenih prihoda)***

 *(1) Povrat pogrešno ili više uplaćenih javnih prihoda u tekućoj godini vrši se sa računa javnih prihoda (depozitnog računa) iz tekućeg priliva korisnika prihoda a povrat prihoda koji nisu uplaćeni u tekućoj godini vrši se sa transakcijskih računa korisnika prihoda, u skladu s važećim Pravilnikom o načinu uplate javnih prihoda budžeta i vanbudžetskih fondova na teritoriji Federacije BiH.*

***III REALIZACIJA SREDSTAVA BUDŽETA***

***Član 16.***

***(Sredstva za rad Općinskog vijeća Doboj Istok)***

*(1) Sredstva utvrđena za isplatu naknada za rad u Općinskom vijeću i u radnim tijelima Općinskog vijeća isplaćuju se na osnovu Odluke o naknadama za rad u Općinskom vijeću općine Doboj Istok („Službene novine općine Doboj istok“ broj 3/14 i 5/17).*

***Član 17.***

***(Plaće i naknade troškova zaposlenih)***

*(1) Sredstva utvrđena u Budžetu za plaće i naknade zaposlenih ispaćuju se u skladu sa Pravilnikom o plaćama i naknadama u općini Doboj Istok („Službene novine općine Doboj Istok“ broj 1/18).*

*(2) Osnovica za obračun plaće iznosi 295,00 KM, a vrijednost boda se utvrđuje u vrijednosti 1,0, a odnosi se na period 01.01.2019. – 31.12.2019. godine.*

*(3) Topli obrok utvrđuje se u visini 9,00 KM za period 01.01.2019. – 31.12. 2019. godine.*

***Član 18.***

***(Raspoređivanje sredstava)***

 *Sredstva utvrđena u Budžetu Općine Doboj Istok na pozicijama.*

1. *Grantovi pojedincima – socijalne jednokratne pomoći*
2. *Grantovi pojedincima – jednokratne pomoći korisnicima BIZ-a*
3. *Grantovi udruženjima građana (pravnim licima)*

*raspoređuju se na osnovu Pravilnika o uslovima i postupku dodjele jednokratne pomoći u općini Doboj Istok („Službene novine općine Doboj Istok“ broj 2/16) i Odlukom o uslovima i postupku dodjele sredstava udruženjima građana („Službene novine općine Doboj Istok“ broj 1/18).*

***Član 19.***

*Sredstva Budžeta osiguravaju se korisnicima koji su određeni za nosioce sredstava na pojedinim pozicijama.*

*Svi korisnici tekućih transfera i drugih tekućih rashoda dužni su opravdati sredstva iz prethodne doznake da bi im bila dodijeljena nova doznaka iz Budžeta.*

***Član 20.***

***(Grantovi neprofitnim organizacijama – udruženje poljoprivrednika)***

 *(1) Sredstva utvrđena za realizaciju „Grant neprofitnim organizacijama - udruženje poljoprivrednika“ općine Doboj Istok koriste se prema Odluci o dopunskim pravima podsticaja u poljoprivredi („Službene novine općine Doboj Istok“, broj 4/15).*

***Član 21.***

***(Program kapitalnih investicija)***

 *(1) Sredstva utvrđena u Budžetu općine Doboj Istok kao „Kapitalni izdaci“ koriste se prema Programu kapitalnih investicija Općine Doboj Istok, usvojenog od strane Općinskog vijeća Doboj Istok.*

***Član 22.***

***(Naknade za rad stručnih komisija)***

 *(1) Sredstva utvrđena u Budžetu za isplatu naknada za rad stručnih komisija za tehnički prijem objekata, isplaćuju na osnovu Odluke o troškovima obavljanja tehničkog pregleda građevina na području općine Doboj istok („Službene novine Općine Doboj Istok“, broj 3/13 i 1/14).*

***Član 23.***

***( Naknada za rad Općinske izborne komisije)***

 *(1) Sredstva planirana u okviru organizacione jedinice Općinsko vijeće za rad Općinske izborne komisije općine Doboj Istok će se realizovati u skladu sa finansijskim planom Općinske izborne komisije, koji usvaja Općinsko vijeće.*

***Član 24.***

***(Sredstva za zaštitu i spašavanje)***

*(1) Sredstva utvrđena u Budžetu Općine Doboj Istok u okviru izdataka „Službe za civilnu zaštitu-sredstava za zaštitu i spašavanje“, koristit će se prema godišnjem planu korištenja sredstava za zaštitu i spašavanje, koji donosi Služba civilne zaštite, uz pribavljeno mišljenje Općinskog štaba civilne zaštite a transakcije po ovom osnovu će se vršiti putem namjenskog transakcijskog računa općine Doboj Istok.*

***IV FINANSIJSKO IZVJEŠTAVANJE***

***Član 25.***

***(Izvještaj o izvršenju Budžeta)***

*(1) Služba za poduzetništvo i finansije je dužna podnositi Općinskom načelniku tromjesečni, polugodišnji i devetomjesečni finansijski izvještaj o izvršenju Budžeta, u roku od 30 dana po isteku obračunskog perioda, a godišnji izvještaj do 15. aprila tekuće godine.*

*(2) Služba za poduzetništvo i finansije je dužna dostaviti kvartalne izvještaje Općinskom vijeću i Ministarstvu finansija TK, u roku od 20 dana po isteku obračunskog perioda, a za IV kvartal do 5. marta tekuće godine.*

***V ZADUŽIVANJE I UPRAVLJANJE DUGOM***

***Član 26.***

***(Stvaranje obaveza)***

*(1) Općina može stvoriti obaveze na osnovu zaduživanja ili izdavanja garancija.*

*(2) O visini zaduživanja i garancijama odlučuje Općinsko vijeće.*

*(3) Otplata duga Općine predstavlja obavezu Općine.*

***Član 27.***

***(Svrhe zaduženja)***

*Općina Doboj Istok se može zadužiti u sljedeće svrhe:*

*(1) Za finansiranje kapitalnih invensticija i posebnih programa odobrenih od Općinskog vijeća.*

*(2) Za plaćanje, na temelju izdatih garancija Općine, u potpunosti ili djelimično u slučajevima kada zajmoprimac ne isplati svoje obaveze.*

*(3) Za finansiranje budžetskog deficita.*

***Član 28.***

***(Svrhe izdavanja garancija)***

*(1) Općina može izdati garanciju samo za finansiranje kapitalnih invensticija, i samo pod uslovom da je pravna osoba koja je zajmoprimac sredstava pravna osoba čiji je većinski vlasnik Općina ili je pod nadzorom Općine.*

***VI RAČUNOVODSTVO I NADZOR BUDŽETA***

***Član 29.***

***(Računovodstvena načela)***

1. *Budžetsko računovodstvo se zasniva na računovodstvenim načelima: tačnosti, istinitosti, pouzdanosti, sveobuhvatnosti, pravovremenosti i pojedinačnom iskazivanju poslovnih događaja te na međunarodnim računovodstvenim standardima za javni sektor.*
2. *Budžetsko računovodsvo se vodi po načelu dvojnog knjigovodstva i na računima kontnog plana budžeta.*

***Član 30.***

***(Načelo modificiranog nastanka događaja)***

1. *Priznavanje prihoda i primitaka te rashoda i izdataka provodi se po načelu modificiranog nastanka događaja.*
2. *Prihodi i primci priznaju se u onom periodu kada su mjerljivi i raspoloživi, to jest kada su uplaćeni na račun Budžeta.*
3. *Rashodi i izdaci priznaju se u onom periodu kada je obaveza nastala za plaćanje.*

***Član 31.***

***(Odgovornost za stvaranje obaveza)***

*(1) Rukovodici općinskih službi za upravu odgovorni su za interni nadzor, uključujući i potrošačke jedinice koje spadaju u njihovu nadležnost.*

***VII JAVNOST I TRANSPARENTNOST BUDŽETA***

***Član 32.***

***( Objavljivanje dokumenata)***

1. *U cilju obavještavanja javnosti o upravljanju javnim prihodima - Budžet, Dokument okvirnog Budžeta, Odluka o izvršavanju Budžeta i ostali dokumensti vezani za izvrašavanje Budžeta, objavljivat će se u „Službenim novinama općine Doboj Istok“, u skladu sa članom 100. Zakona o budžetima u FBIH („Službene novine Federacije Bosne i Hercegoine“, broj 102/13, 9/14, 97/14, 8/15, 91/15,102/15, i 104/16).*
2. *Svi dokumensti iz stava 1. ovog člana, objavljivat će se i na internet stranici Općine Doboj Istok.*

***VII PRELAZNE I ZAVRŠNE ODREDBE***

***Član 33.***

***(Primjena podzakonskih akata)***

 *Na sva pitanja koja nisu regulisana ovom Odlukom, a tiču se načina izrade, donošenja, izvršavanja Budžeta, zaduživanja, duga, računovodstva, nadzora i revizije Budžeta, primjenjivat će se odredbe važećih zakona.*

***Član 34.***

***(Kaznene odredbe)***

*U slučaju nepoštivanja ove Odluke, primjenjivat će se odredbe člana 102 i 103. Zakona o budžetima u Federaciji Bosne i Hercegovine.*

***Član 35.***

***(Stupanje na snagu)***

*Odluka stupa na snagu danom objavljivanja u „Službenim novinama općine Doboj Istok“, a primjenjivat će se za fiskalnu 2019. godinu.*

 *BOSNA I HERCEGOVINA PREDSJEDAVAJUĆI*

*FEDERACIJA BOSNE I HERCEGOVINE OPĆINSKOG VIJEĆA*

 *TUZLANSKI KANTON*

 *OPĆINA DOBOJ ISTOK dr Ferid Konjić*

 *O P Ć I N S K O V I J E Ć E*

*Datum, \_\_\_\_\_\_\_\_\_\_\_.2018. godine*

*Broj: 02-14- \_\_\_\_\_\_\_/18*